Ishga joylashishda diplomdan ko‘ra malaka darajasi muhimroq bo‘ladi

Qarorga ko‘ra, Xizmatchilarning asosiy lavozimlari va ishchilar kasblari klassifikatori takomillashtiriladi.

 

Klassifikator, jumladan, ta'limning eng past darajasiga qo‘yiladigan talablarni bekor qilgan holda har bir lavozim va kasb bo‘yicha malaka doirasiga muvofiq malaka darajasiga talablar kiritilishini nazarda tutadi. 
Talablar tegishli lavozim (kasb)ning malaka darajasidan kelib chiqqan holda ish beruvchilar tomonidan mustaqil belgilanadi.
Qarorga ko‘ra, prezident va Vazirlar Mahkamasiga hisobdor bo‘lgan Kasbiy malaka va bilimlarni rivojlantirish bo‘yicha kengash hamda Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari huzurida Kasbiy malaka va bilimlarni rivojlantirish bo‘yicha hududiy kengashlar tashkil etiladi. 
Mas'ul vazirlik va idoralarda ularning umumiy shtat birliklari soni doirasida mehnatga haq to‘lash sharoiti bo‘yicha mustaqil bo‘lim boshlig‘iga tenglashtirilgan Kasbiy malaka va bilimlarni rivojlantirish bo‘yicha tarmoq kengashi kotibi lavozimi kiritiladi.
Qaror bilan Bandlik va mehnat munosabatlari vazirligi huzuridagi Respublika bandlik va mehnat muhofazasi ilmiy markazi vazirlik huzuridagi Mehnat bozori tadqiqotlari instituti etib qayta tashkil etildi. 
2021 yil 1 aprelgacha “profstandart.uz” kasbiy standartlarning yagona ochiq portali ishlab chiqiladi. 
2021/2022 o‘quv yilidan:
2021 yil 1 apreldan yangi kasbiy standart qabul qilinganda yoki amaldagilariga o‘zgartirish va qo‘shimchalar kiritilganda, tasarrufida ta'lim muassasalari bo‘lgan vazirlik va idoralar navbatdagi o‘quv yili boshlanishidan oldin ta'lim tashkilotlarining tegishli ta'lim dasturlarini qayta ko‘rib chiqish, shuningdek, professor-o‘qituvchilarining malakasini oshirishni tashkil etadi.